Legal Document

Category: 1508

Text:
1. ΒΑΣΙΛΙΚΟΝ ΔΙΑΤΑΓΜΑ της 20/22 Δεκ. 1939 (ΦΕΚ Α’ 552) Περί του τρόπου καταρτίσεως και ελέγχου προϋπολογισμών, απολογισμών και ισολογισμών των υπό του Α.Ν. 2039/1939 διεπομένων Ιδρυμάτων και κληροδοτημάτων. ΄Εχοντες υπ’ όψει: α)Τα άρθρ. 95 παρ. 1, 96 παρ. 1, 97 παρ. 2, 101, 102, 104, 105, 121, 152 και 155 παρ. 1 του Α.Ν. 2039/1939 «περί τροποποιήσεως, συμπληρώσεως και κωδικοποιήσεως των Νόμων» περί εκκαθαρίσεως και διοικήσεως των εις το Κράτος και υπέρ κοινωφελών σκοπών καταλειπομένων κληρονομιών, κληροδοσιών και δωρεών». β)Την από 30 Νοεμ. 1939 γνωμοδότησιν του Συμβουλίου Εθνικών Κληροδοτημάτων, εκδοθείσαν κατά την υπ’ αριθ. 84 συνεδρίαν αυτού, συμφώνως τη περιπτώσει β’ της παρ. 1 του άρθρ. 3 του ως άνω Α.Νόμου, ως και την σύμφωνον γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν. ΄Αρθρ.1.-1.Οι διοικηταί και υφ’ οιονδήποτε τίτλον διαχειρισταί Ιδρυμάτων, περί ων τα άρθρ. 95 παρ. 1 και 97 παρ. 2 του Α.Ν. 2039/1939, καταρτίζουσι δι’ έκαστον οικονομικόν έτος, περί ου η παρ. 3 του άρθρ. 101 του Νόμου τούτου, προϋπολογισμόν και απολογισμόν των εσόδων και εξόδων αυτών ως και ισολογισμόν, ους υποβάλλουσι προς έλεγχον και έγκρισιν εις το Υπουργείον των Οικονομικών εντός των εν τη παρ. 2 του άρθρ. 101 του αυτού ως άνω Α.Νόμου οριζομένων προθεσμιών. 2.Εξαιρετικώς οι προϋπολογισμοί, απολογισμοί και ισολογισμοί των εις την αρμοδιότητα του Υπουργείου Κρατικής Υγιεινής και Αντιλήψεως υπαγομένων Ιδρυμάτων, υποβάλλονται, εντός των εν τη προηγουμένη παραγράφω προθεσμιών εις το Υπουργείον τούτο, παρ’ ου διαβιβάζονται μετά των παρατηρήσεών του, εντός δεκαπενθημέρου προθεσμίας από της εις αυτό περιελεύσεώς των, εις το Υπουργείον των Οικονομικών προς έλεγχον και έγκρισιν. 3.Ο προϋπολογισμός συντασσόμενος εις τετραπλούν περιλαμβάνει τα τακτικά και έκτακτα έσοδα και έξοδα ων προβλέπεται η πραγματοποίησις εντός του οικονομικού έτους εις ο αφορά. Ο προϋπολογισμός συνοδεύεται υπό πράξεως των διοικούντων το ΄Ιδρυμα ή κληροδότημα εμφαινούσης την υπό τούτων ψήφισιν του προϋπολογισμού τούτου, ως και υπό αναλυτικής εκθέσεως, επαρκώς δικαιολογούσης έκαστον κονδύλιον των εσόδων και εξόδων αυτού. 4.Ο απολογισμός συντάσσεται επίσης εις τετραπλούν και περιλαμβάνει τα τακτικά και έκτακτα έσοδα και έξοδα άτινα επραγματοποιήθησαν διαρκούντος του οικονομικού έτους εις ο αφορά. Μετά του απολογισμού συνυποβάλλονται: α)αποσπάσμαστα πρακτικών συνεδριάσεως των διοικούντων το ίδρυμα ή κληροδότημα, εμφαίνον την έγκρισιν του απολογισμού τούτου, β)απολογιστική κατάστασις των καθ’ έκαστον κονδυλίων των εσόδων και εξόδων και γ)έκθεσις λεπτομερής αιτιολογούσα τας κατά την διάρκειαν της χρήσεως προκυψάσας, εν αντιπαραβολή προς τας προβλέψεις του αντιστοίχου προϋπολογισμού, διαφοράς των εσόδων και εξόδων. Ο Υπουργός των Οικονομικών και αι εν άρθρ. 32 παρ. 1 και 101 παρ. 6 του Α.Ν. 2039/1939 επιτροπαί δύνανται να ζητήσωσι παρά των διοικητών και εν γένει διαχειριστών των κληροδοτημάτων άπαντα τα δικαιολογητικά των εσόδων και εξόδων του υποβληθέντος απολογισμού ή μέρος αυτών, εν δυστροπία των διοικητών ως προς την υποβολήν των ανωτέρω ή εν μη εγκαίρω υποβολή αυτών, εφαρμοζομένων αναλόγως των διατάξεων των άρθρ. 31 παρ. 2, 32, 33, 82, 99, 140 παρ. 2, 141 και 143 του Α.Ν. 2039/1939. 5.Ο ισολογισμός συντασσόμενος εις διπλούν, παρουσιάζει την εις το τέλος εκάστου οικονομικού έτους γενικήν κατάστασιν του ενεργητικού και του παθητικού του ιδρύματος. Μετά του ισολογισμού υποβάλλονται ίδιαι  αναλυτικαί    εκθέσεις,    εν    αις    λεπτομερώς   αιΣελ. 195 Διαχείριση Ιδρυμάτων και κληροδοτημάτων 24.Β.β.1 τιολογούνται αι καθ’ έκαστον περιουσιακόν στοιχείον του Ιδρύματος μεταβολαί. ΄Αρθρ.6.-Ο τύπος των υπό του παρόντος Δ/τος προβλεπομένων προϋπολογισμών, απολογισμών, ισολογισμών, πινάκων εν γένει κλπ. ως και του εν άρθρ. 4 βιβλίου λογιστικής παρακολουθήσεως, ορίζεται εκάστοτε δια πράξεως του Υπουργού των Οικονομικών. Μεταβατικαί διατάξεις ΄Αρθρ.7.-1.Ιδρύματα έχοντα οικονομικόν έτος αρχόμενον την 1 Σεπτεμβρίου εκάστου έτους και λήγον την 31ην Αυγούστου του επομένου έτους και ων ο προϋπολογισμός του έτους 1939-40 έχει εγκριθή, υπό του Υπουργείου, οφείλουσι 3 μήνας προ της λήξεως του έτους τούτου, να υποβάλωσι προϋπολογισμόν των εσόδων και εξόδων δια την από 1 Σεπτ. 1940 μέχρι της 31 Μαρτ. 1941 περίοδον, από της λήξεως της οποίας τα ιδρύματα ταύτα ακολουθούν το υπό του άρθρ. 101 του Α.Ν. 2039/1939 οριζόμενον οικον. έτος. 2.Ιδρύματα ακολουθούντα οικονομικόν έτος αρχόμενον την 1 Ιανουαρίου εκάστου έτους και λήγον την 31ην Δεκεμβρίου του ιδίου έτους, υποχρεούνται να υποβάλωσι προς έγκρισιν κατά την πρώτην εφαρμογήν του παρόντος, ενιαίον προϋπολογισμόν δια χρονικήν περίοδον αρχομένην την 1ην Ιαν. 1940 και λήγουσαν την 31ην Μαρτ. 1941. Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. Σελ. 198 24.Β.β.1 Διαχείριση Ιδρυμάτων και κληροδοτημάτων ΄Αρθρ.2.-1.Οι διοικηταί και οι υφ’ οιονδήποτε τίτλον διαχειρισταί των εν παρ. 1 του άρθρ. 96 του Α.Ν. 2039/1939 ιδρυμάτων, σωματείων, οργανισμών τοπικής αυτοδιοικήσεως, νομικών προσώπων κλπ. υποχρεούνται να υποβάλωσιν εις το Υπουργείον των Οικονομικών (Δ.Ε.Κλ.) συμφώνως τω άρθρ. 104 του Νόμου τούτου, ίδιον προϋπολογισμόν, απολογισμόν και ισολογισμόν δι’ εκάστην εν άρθρ. 96 παρ. 1 περιουσίαν, εφαρμοζομένων κατά τα λοιπά των διατάξεων των παρ. 3, 4, και 5 του προηγουμένου άρθρου και των άρθρ. 101 και 102 του Α.Ν. 2039/1939. 2.Αι διοικήσεις των Ταμείων ανεγέρσεως διδακτηρίων εις α, κατά το άρθρ. 11 παρ. 1 περίπτ. ε’ του Α.Ν. 1850 της 14/26 Ιουλ. 1939 «περί συστάσεως Ταμείων ανεγέρσεως διδακτηρίων» ως τούτο ηρμηνεύθη δια της παρ. 2 του άρθρ. 152 του Α.Ν. 2039/1939, περιέρχονται προς εκπλήρωσιν των δια των συστατικών πράξεων οριζομένων σκοπών, κληροδοτήματα και δωρεαί καταλειφθείσαι εις τους Δήμους ή Κοινότητας δι’ ανέγερσιν, επισκευήν και μεταρρύθμισιν διδακτηρίων, οφείλουσι να υποβάλλωσι δια τας περιουσίας ταύτας εις το υπουργείον των Οικονομικών (Δ.Ε.Κλ.) προϋπολογισμόν, απολογισμόν και ισολογισμόν, διακεκριμένως εκ της λοιπής περιουσίας των Ταμείων, εφαρμοζομένων κατά τα λοιπά των διατάξεων των παρ. 3, 4 και 5 του προηγουμένου άρθρου και των άρθρ. 101 και 102 του Α.Ν. 2039/1939. ΄Αρθρ.3.-1.Ο προϋπολογισμός και απολογισμός ελέγχονται υπό της εν παρ. 6 του άρθρ. 101 του Α.Ν. 2039/1939 επιτροπής και μετά γνωμοδότησιν αυτής εγκρίνονται δια πράξεως του Υπουργού των Οικονομικών. 2.Δύναται ο Υπουργός των Οικονομικών δια πράξεώς του να τροποποιήση τα εν τω προϋπολογισμώ αναγραφόμενα κονδύλια των εσόδων και εξόδων, ή να μεταβάλη την κατάταξιν ως και την αιτιολογίαν των κονδυλίων τούτων ή και να αναγράψη εν τω προϋπολογισμώ νέα κονδύλια εσόδων και εξόδων. 3.Εις την περίπτωσιν της παρ. 2 του άρθρ. 1 του παρόντος ο προϋπολογισμός εγκρίνεται ή τροποποιείται δια κοινής αποφάσεως των επί των Οικονομικών και Κρατικής Υγιεινής και Αντιλήψεως Υπουργών μετά γνωμοδότησιν της εν της παρ. 1 του παρόντος άρθρου επιτροπής. 4.Αντίγραφον του κατά τ’ ανωτέρω εγκεκριμένου ή τροποποιημένου προϋπολογισμού και του εγκεκριμένου απολογισμού μετά της οικείας εγκριτικής ή τροποποιητικής πράξεως αποστέλλεται υπό του Υπουργείου των Οικονομικών (Δ.Ε.Κλ.) εις την διοίκησιν του Ιδρύματος ή κληροδοτήματος. Σελ. 196 Μέχρι της κοινοποιήσεως της κατά τ’ ανωτέρω εγκριτικής ή τροποποιητικής του προϋπολογισμού πράξεως, η διοίκησις των εσόδων και εξοδων του ιδρύματος ενεργείται επί τη βάσει του δια το λήξαν οικονομικόν έτος εγκεκριμένου προϋπολογισμού αυτού. 5.Ουδεμία μεταβολή ούτε μεταφορά πιστώσεως από κεφάλαιον εις κεφάλαιον και από άρθρου εις άρθρον επιτρέπεται εις τον κατά την προηγουμένην παράγραφον εγκεκριμένον ή τροποποιημένον προϋπολογισμόν, άνευ προηγουμένης εγκριτικής αποφάσεως του Υπουργού των Οικονομικών, στηριζομένης εις γνωμοδότησιν της εν της παρ. 1 του παρόντος άρθρου Επιτροπής. Ουδεμία δαπάνη επιτρέπεται άνευ προηγουμένης αναγραφής της σχετικής πιστώσεως εν τω εγκεκριμένω ή τροποποιημένω προϋπολογισμώ ή άνευ προηγουμένης αποφάσεως του Υπουργού των Οικονομικών εγκρινούσης την αναγραφήν εν τω προϋπολογισμώ τούτω συμπληρωματικής ή αναπληρωματικής πιστώσεως, στηριζομένης εις γνωμοδότησιν της εν τη παρ. 1 του παρόντος άρθρου Επιτροπής. 6.Εάν η εν τη πρώτη παραγράφω του παρόντος άρθρου Επιτροπή εκ του ελέγχου του απολογισμού ήθελε κρίνει ότι συντρέχει περίπτωσις καταλογισμού υπό του Υπουργού των Οικονομικών κατά τας διατάξεις του Α.Ν. 2039/1939 ελλειμμάτων και ζημιών εις τους διοικητάς και διαχειριστάς ιδρυμάτων και περιουσιών, παραπέμπει την υπόθεσιν μετά των σχετικών εγγράφων, πινάκων κλπ. και αποσπάσματος των πρακτικών αυτής, εις την κατά την παρ. 2 του άρθρ. 32 του Α.Ν. 2039/1939 επιτροπήν, εφαρμοζομένων εν προκειμένω των διατάξεων του άρθρ. 31 και των παρ. 1 και 3 του άρθρ. 32 και 82  του Α.Ν. 2039/1939 κατ’ αναλογίαν δε, των διατάξεων της παρ. 4 του αυτού άρθρ. 32 και του άρθρ. 33 του αυτού Νόμου. 7.΄Απασαι αι πληρωμαί, του ιδρύματος ενεργούνται υπό των κατά την οικείαν συστατικήν πράξιν ή τον οικείον οργανισμόν εντεταλμένων, δι’ ενταλμάτων αποκοπτομένων εκ στελέχους διπλοτύπων, υπογραφομένων δε υπό τούτων και εκδιδομένων επί του παρά τω πιστωτικώ ιδρύματι οικείου δοσοληπτικού λογαριασμού. 24.Β.β.1 Διαχείριση Ιδρυμάτων και κληροδοτημάτων 8.Πάσα δαπάνη ενεργουμένη παρά τας διατάξεις της παρ. 4 εδάφ. 2 και των παρ. 5 και 7 του παρόντος άρθρου, ή της συστατικής πράξεως ή του οργανισμού, βαρύνει αλληλεγγύως τους εντεταλμένους την δαπάνην και καταλογίζεται δια πράξεως του Υπουργού των Οικονομικών, εφαρμοζομένων αναλόγως των διατάξεων των άρθρ. 32, 33 και 82 του Α.Ν. 2039/1939. 9.Αι εισπράξεις ενεργούνται υπό του Ιδρύματος και κατατίθενται υπό τούτου αμελλητί εις τον παρά τη οικεία Τραπέζη δοσοληπτικόν λογαριασμόν. Δύνανται όμως αύται να ενεργώνται, εντολή των διοικητών του Ιδρύματος και απ’ ευθείας υπό της Τραπέζης παρ’ η τηρείται ο δοσοληπτικός ούτος λογαριασμός. Δι’ εκάστην είσπραξιν εκδίδεται εκ διπλοτύπου βιβλίου γραμμάτιον εισπράξεως, θεωρούμενον υπό των υπευθύνων διαχειριστών. ΄Αρθρ.4.-1.Οι Διοικηταί ή οι υφ’ οιονδήποτε τίτλον διαχειρισταί των ιδρυμάτων, κληροδοτημάτων κλπ. υποχρεούνται εις την τήρησιν βιβλίου λογιστικής παρακολουθήσεως εν τω οποίω καταχωρίζονται ανελλιπώς κατά χρονολογικήν σειράν και μετά της δεούσης λογιστικής τάξεως τα κατά την διάρκειαν της χρήσεως έσοδα και έξοδα. 2.Εις το βιβλίον τούτο τηρείται ιδία μερίς δι’ έκαστον περιουσιακόν στοιχείον, καταχωριζομένης εν αυτή λεπτομερούς τούτου αναλύσεως ή περιγραφής ως και πάσης μεταβολής επελθούσης εις το στοιχείον τούτο κατά την διάρκειαν της χρήσεως. 3.Οι απολογισμοί και ισολογισμοί καταρτίζονται επί τη βάσει των εν των βιβλίω τούτω εγγραφών, απαγορευομένης πάσης ασυμφωνίας μεταξύ τούτων, είτε ως προς τα ποσά, είτε ως προς τους διαφόρους λογαριασμούς εσόδων και εξόδων και περιουσιακών στοιχείων του ιδρύματος. 4.Τηρούνται επίσης υπό των Ιδρυμάτων: α)βιβλίον εισερχομένων και εξερχομένων εγγράφων, β)στέλεχος διπλοτύπων εισπράξεως ηριθμημένον κατ’ αύξοντα αριθμόν, γ)στέλεχος διπλοτύπων ενταλμάτων πληρωμής ηριθμημένον κατ’ αύξοντα αριθμόν, δ)βιβλίον πρακτικών συνεδριάσεων και ε)βιβλία ειδικά αναλόγως του σκοπού του κληροδοτήματος (βιβλίον κληρουμένων κορασίων, βιβλίον υποτρόφων κλπ.). 5.Ιδρύματα τηρούντα ωργανωμένον σύστημα λογιστικής παρακολουθήσεως της εν γένει διαχειρίσεως αυτών, δύνανται δι’ αποφάσεων του Υπουργού των Οικονομικών, να εξαιρεθώσι της τηρήσεως του, κατά την παρ. 1 του παρόντος, βιβλίου. ΄Αρθρ.5.-1.΄Εκαστον των εν άρθρ. 114, 115 και 116 του Α.Ν. 2039/19339 Ιδρυμάτων καταρτίζει δι’ έκαστον οικονομικόν έτος περί ου η παρ. 3 του άρθρ. 101 και υποβάλλει εις τετραπλούν εις την Γενικήν Διοίκησιν Ηπείρου: α)Τρεις μήνας προ της ενάρξεως του εν τω εδάφ. 1 της παρ. 3 του άρθρ. 101 οριζομένου οικονομικού έτους, προϋπολογισμόν των εσόδων και εξόδων, συνοδευόμενον υπό πράξεως των διοικούντων το Ιδρυμα ή κληροδότημα, εμφαινούσης την υπό τούτων ψήφισιν του προϋπολογισμού τούτου, ως και αναλυτικής εκθέσεως επαρκώς δικαιολογούσης έκαστον κονδύλιον των εσόδων και εξόδων αυτού. Την έκθεσιν ταύτην ως και τον προϋπολογισμόν, μετά της εγκριτικής ή τροποποιητικής πράξεώς της, αποστέλλει η Γενική Διοίκησις Ηπείρου εις το Υπουργείον των Οικονομικών (Δ.Ε.Κλ.) προς έλεγχον και έγκρισιν. β)Εντός δύο μηνών μετά την λήξιν εκάστου οικονομικού έτους, απολογισμόν των εσόδων και εξόδων του έτους τούτου μεθ’ ου συνυποβάλλονται: αα)απόσπασμα πρακτικών συνεδριάσεως των διοικούντων το ίδρυμα ή κληροδότημα, εξ ου να εμφαίνηται η έγκρισις του απολογισμού τούτου ββ)απολογιστική κατάστασις των καθ’ έκαστον κονδυλίων των εσόδων και εξόδων και γγ)έκθεσις λεπτομερής αιτιολογούσα τας κατά την διάρκειαν της χρήσεως προκυψάσας, εν αντιπαραβολή προς τας προβλέψεις του αντιστοίχου προϋπολογισμού, διαφοράς των εσόδων και εξόδων. γ)Ισολογισμόν συντασσόμενον εις διπλούν και υποβαλλόμενον μετά του απολογισμού. Μετά του ισολογισμού υποβάλλονται ίδιαι αναλυτικαί εκθέσεις, εν αις λεπτομερώς αιτιολογούνται αι καθ’ έκαστον περιουσιακόν στοιχείον του Ιδρύματος μεταβολαί. Η Γενική Διοίκησις Ηπείρου διαβιβάζει προς έλεγχον εις το Υπουργείον των Οικονομικών (Δ.Ε.Κλ.) τον απολογισμόν και ισολογισμόν μετά των προσηρτημένων αυτοίς καταστάσεων και λοιπών στοιχείων ως και την εν παρ. 6 του άρθρ. 121 του Α.Ν. 2039/1939 έκθεσιν του Εποπτικού Συμβουλίου Κληροδοτημάτων Ιωαννίνων. 2.Το Υπουργείον των Οικονομικών δικαιούται, εντός 45 ημερών αφ’ ης έλαβε γνώσιν του προϋπολογισμού και της οικείας πράξεως της Γεν. Διοικήσεως Ηπείρου, να τροποποιήση τούτον εν όλω ή εν μέρει, εν περιπτώσει παραβάσεως της συστατικής πράξεως ή του τυχόν υπάρχοντος ειδικού οργανισμού. Παρερχομένης απράκτου της προθεσμίας ταύτης ο προϋπολογισμός εκτελείται ως ενεκρίθη υπό της Γενικής Διοικήσεως. 3.Αι διατάξεις των παρ. 2, 4, 5, 6, 7, 8, 9 του άρθρ. 3 και των παρ. 1, 2, 3 και 4 του άρθρ. 4 του παρόντος εφαρμόζονται και επί των ιδρυμάτων του παρόντος άρθρου. Σελ. 197 Διαχείριση Ιδρυμάτων και κληροδοτημάτων 24.Β.β.1